EkBass/fiwiki-20250220-pages-articles huggingface dataset:
AMO-F-15

AMO-F-15 oli ensimmäinen venäläisen AMO-tehtaan (nykyään ZiL) valmistama, sarjatuotantona valmistettu kuorma-auto vuodelta 1924. Se perustuu italialaiseen Fiat 15-malliin ja korvattiin vuonna 1930 AMO-2-mallilla. Ajoneuvon pohjalta rakennettiin erilaisia malleja: lava-autoja, linja-autoja, paloautoja, ambulansseja ja armeijalle-tehtyjä panssaroituja versioita.Historiallinen sanomalehtiartikkeli ambulanssiversiosta vuodelta 1928. zr.ru, (Venäjäksi) ==Historia== Alun perin lisenssin alaisen kuorma- auton tuotannon oli määrä alkaa pian vuoden 1917 lokakuun vallankumouksen jälkeen. Sotatapahtumien vuoksi AMO joutui aluksi rajoittumaan Fiatilta ostettujen komponenttien kokoamiseen. Vasta vuonna 1924 AMO-F-15, joka oli Fiat F-15:n kopio, aloitettiin itsenäiseen sarjatuotantoon.Schugurow (1993): sivu 54. Ajoneuvoon tehtiin useita muutoksia tuotantohistorian aikana. Vuodesta 1925 vuoteen 1926 jäähdyttimen muoto muuttui. Vuodesta 1927 lähtien lokasuojat olivat uuden muotoisia ja auto sai kiinteän katoksen. Vuonna 1928 asennettiin ensimmäistä kertaa sähköinen valaistusjärjestelmä ja äänitorvi. Vuonna 1930 ohjauspyörä siirrettiin vasemmalle.AMO-F-15:n verkkosivusto, jossa on yleiskatsaus päivämääristä ja tuotantonumeroista. autogallery.org.ru, Haettu 27. joulukuuta 2017 (Englanniksi). Vuoteen 1931 mennessä valmistetuista kuorma-autoista valmistettiin 6 285 kappaletta, joista 3 227 oli toiseksi viimeisenä tuotantovuonna. Vuodesta 1930 lähtien valmistettiin uutta kuorma- autotyyppiä AMO-2:lla ja lokakuussa 1931 AMO-3:n ilmestyessä AMO-F-15:n tuotanto lopetettiin.Ajoneuvon entisen valmistajan verkkosivusto . amo-zil.ru, Haettu 27. joulukuuta 2017 (Venäjäksi). ==Tekniset tiedot== Seuraavat tekniset tiedot koskevat lavalla varustettua versiota. * Iskutilavuus: 4396 cm³ * Teho: 35 hv * Isku: 100 mm / 140 mm * Koko pituus: 5050 mm * Leveys: 1760 mm * Korkeus: 2250 mm * Akseliväli: 3070 mm * Maavara: 225 mm * Vaihteisto: 4-vaihteinen vaihteisto * Ajoneuvon valaistus: kaasulämmitteinen, sähköinen vuodelta 1928 * Tyhjä paino: 2050 kg * Kantavuus: 1500 kg * Kokonaispaino: 3550 kg * Renkaan mitat: 885 × 185 mm * Huippunopeus: 50 km/h * Polttoaineenkulutus: 28 l/100 km * Säiliön tilavuus: 70L * Suurin neuvoteltavissa oleva kaltevuus: 12° * Suurin kaltevuus, jolla voidaan ajaa: 10° * Kahluu syvyys: 600 mm * Asettelu: 4×2 ==Viitteet== * Lew M. Schugurow: Venäjän ja Neuvostoliiton autot. Osa 1. ILBI Prostreks, Moskova 1993, ISBN 5-87483-004-9. *
På spåret

På spåret on ruotsalainen visailuohjelma, jota on esitetty SVT:llä vuodesta 1987. Ohjelmassa kahden hengen julkkisjoukkueet näkevät junan ohjaamosta tai autosta kuvatun nopeutetun videon, ja vihjeiden perusteella heidän pitää arvata, mihin kaupunkiin ollaan matkalla. Arvaukset tehdään vetämällä hätäjarrusta. Tämän jälkeen kysytään kaupunkiin liittyviä kysymyksiä. Ohjelmaa on esitetty vuodesta 1987 joka vuosi, paitsi 1989, 1992 ja 1994. ==Tuotanto== Kolme SVT:n kuvaustiimiä kiertää kuvauskohteita pääsiäisestä juhannukseen. Jaksot kuvataan SVT:n studiolla Göteborgissa. ==Kohteet== Aluksi ohjelmassa vierailtiin vain ruotsalaisissa kaupungeissa. Vuonna 1991 käytiin ensimmäistä kertaa Ruotsin ulkopuolella, 1995 muualla kuin Pohjoismaissa ja 1999 Euroopan ulkopuolella. Vuoteen 2019 mennessä ohjelmassa oli käyty kaikkiaan noin 160 ruotsalaisessa kaupungissa, joista useimmin Tukholmassa (seitsemän kertaa), Göteborgissa (kuusi kertaa) ja Malmössä (kuusi kertaa). ==Voittajat== * 1987 – Lennart Dahlgren, Thomas Wernerson ja Margareta Söderström * 1988 – Björn Hellberg, Mats Strandberg ja Bengt Grive * 1990 – Joachim Nyström, Björn Hellberg ja Mats Strandberg * 1991 – Björn Hellberg, Bengt Grive ja Mats Strandberg * 1993 – Björn Hellberg, Mats Strandberg ja Bengt Grive * 1995 – Cecilia Hagen ja Tomas Tengby * 1996 – Birgit Carlstén ja Tommy Engstrand * 1997 – Peter Harryson ja Malin Petersson * 1998 – Carl-Jan Granqvist ja Lotta Bromé * 1999 – Carina Lidbom ja Peter Harryson * 2000 – Agneta Bolme-Börjefors ja Adde Malmberg * 2001 – Anette Kullenberg ja Jesper Aspegren * 2002 – Tommy Engstrand ja Carina Lidbom * 2003 – Stefan Holm ja Ingela Agardh * 2004 – Dick Harrison ja Ellinor Persson * 2005 – Stefan Holm ja Katarina Mazetti * 2006 – Caroline af Ugglas ja Göran Hägg * 2007 – Anne Lundberg ja Johan Wester * 2008 – Lisa Syrén ja Johan Wester * 2009 – Johanna Koljonen ja Marcus Birro * 2010 – Hélène Benno ja Peter Apelgren * 2011 – Martina Haag ja Erik Haag * 2012 – Ellinor Persson ja Dick Harrison * 2013 – Helena von Zweigbergk ja Göran Everdahl * 2014 – Elisabeth Höglund ja Jesper Rönndahl * 2015 – Elisabeth Höglund ja Jesper Rönndahl * 2016 – Johan Hilton ja Kristin Lundell * 2017 – Josefin Johansson ja Johar Bendjelloul * 2018 – Parisa Amiri ja Gunnar Wetterberg * 2019 – Parisa Amiri ja Gunnar Wetterberg * 2020 – Magdalena Forsberg ja Claes Elfsberg * 2021 – Cecilia Düringer ja Jonatan Unge * 2022 – Marie Agerhäll ja Fritte Fritzson * 2023 – Marie Agerhäll ja Fritte Fritzson * 2024 – Peter Apelgren ja Hector Apelgren Lähde: ==Formaatti ulkomailla== Norjan yleisradio NRK teki ohjelmasta 1990-luvulla oman versionsa nimellä Jorda rundt, mutta se ei saavuttanut suosiota ja sitä esitettiin vain yhden kauden ajan 1998–1999. Suomessa Yleisradio aloitti ohjelmasta oman version, ensimmäinen jakso esitettiin 28. tammikuuta 2023. Ohjelma on nimeltään Hengaillaan ja sitä juontavat Jenni Poikelus sekä Riku Rantala. Toinen kausi esitettiin tammi-helmikuussa 2024. ==Lähteet== ==Aiheesta muualla== * På spåret SVT Play -palvelussa Luokka:SVT:n televisio-ohjelmat Luokka:Visailuohjelmat
Abby Roque

Abby Roque (s. 25. syyskuuta 1997 Sault Ste. Marie, Michigan) on yhdysvaltalainen jääkiekkoilija, joka pelaa hyökkääjänä. Etniseltä taustaltaan Roque on ojibway-intiaani. Roque saavutti Yhdysvaltain maajoukkueessa olympiahopeaa vuonna 2022 ja maailmanmestaruushopeaa vuonna 2021. Hän olisi kuulunut MM-kisojen joukkueeseen myös vuonna 2020, mutta tuolloin kilpailut peruttiin koronaviruspandemian vuoksi. Alle 18-vuotiaiden MM-kilpailuissa hän voitti kultaa vuonna 2015 ja saavutti hopeaa vuonna 2014. Roque edusti yliopistourallaan vuosina 2016–2020 Wisconsinin yliopistoa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1997 syntyneet Luokka:Elävät henkilöt
Alice Englert

Alice Allegra Englert (syntynyt elokuussa 1994) on australialainen näyttelijä, joka tunnetaan parhaiten rooleistaan Rosana elokuvassa Ginger & Rosa, ja Lena Duchannes'na elokuvassa Lumoava kirous (2013). Alice Englert syntynyt Alice Allegra Englert elokuu 1994 Sydney, Uusi Etelä-Wales, Australia kansalaisuus australia ammatti näyttelijä, ohjaaja, kirjoittaja, säveltäjä aktiivisena 2006– sukulaisia Jane Campion (äiti) Richard Campion (isoisä) Edith Campion (isoäiti) == Varhainen elämä == Englert syntyi elokuussa 1994 Australiassa. Hän on uusiseelantilaisen ohjaajan Jane Campionin ja australialaisen elokuvakirjoittaja Colin David Englertin tytär. Hän kasvoi Australiassa, ja siellä, minne äidin työ heidät vei. Hän muun muassa kertoo viettäneensä puolet elämästään lentokoneessa. Hän oli koulussa New York Cityssä, Lontoossa, Uudessa-Seelannissa, Roomassa ja Australiassa. Yksi kouluista oli Sibford School, sisäoppilaitos Oxfordshiressa, Englannissa. Hänen vanhempansa erosivat Englertin ollessa 7-vuotias. Hän teki ensiesiintymisensä kahdeksan vuotiaana elokuvassa Listen, ja 12-vuotiaana hän esiintyi äitinsä lyhytelokuvassa The Water Diary. Hän lopetti lukion kesken tullakseen näyttelijäksi. == Filmografia == === Elokuvat === vuosi elokuva rooli muuta 2008 8 Ziggy osa: "The Water Diary" Flame of the West Casey lyhytelokuva 2012 Ginger & Rosa Rosa 2013 Beautiful Creatures Lena Duchannes In Fear Lucy The Lover Dolly tunnetaan myös nimellä "Time Traveller" 2016 The Rehearsal Thomasin 2017 Family Happines Fiona, sisar lyhytelokuva, myös ohjaaja ja käsikirjoittaja 2019 Them That Follow Mara Childs 2021 Body Brokers Opal The Power of the Dog Buster 2022 You Won't Be Alone Biliana jälkituotanto ( ei vielä julkaistu) === Televisio === vuosi nimi rooli muuta 2014 New Worlds Hope Russel Päärooli; 4 jaksoa 2015 Jonathan Strange & Mr Norrell Lady Emma Pole päärooli; 7 jaksoa 2017 Top of the Lake Mary Edwards päärooli (kausi 2) ; 6 jaksoa 2020 Ratched Dolly 6 jaksoa 2021 The Serpent Teresa Knowlton Minisarja, 3 jaksoa ei vielä julkaistu Dangerous Liaisons Marquise de Merteuil kuvaus === Ohjaus === vuosi nimi muuta 2015 The Boyfriend Game lyhytelokuva (myös kirjoittaja ja säveltäjä) === Palkinnot ja ehdokkuudet === vuosi tilaisuus ehdokkuus elokuva/sarja tulos 2012 British Independent Film Awards Best supporting Actress Ginger & Rose ehdokkuus 2013 Women Film Critics Circle Women's Work/Best Ensemvle Ginger & Rose voitto 2013 Teen Choice Awards Choice Movie: Liplock Beautiful Creatures ehdokkuus 2013 Teen choice Awards Choice Movie Actress: Romance Beautiful Creatures ehdokkuus 2013 Teen Choice Awards Choice Movie Breakout Beautiful Creatures ehdokkuus 2016 Berlin International Film Festival Generation Kplus - Best Short Film The Boyfriend Game ehdokkuus 2017 St. Kilda Film Festival Best Achievement in Screenplay The Boyfriend Game voitto Luokka:Vuonna 1994 syntyneet Luokka:Australialaiset näyttelijät Luokka:Elävät henkilöt
Grace Zumwinkle

Grace Zumwinkle (s. 23. huhtikuuta 1999) on yhdysvaltalainen jääkiekkoilija, joka pelaa hyökkääjänä. Zumwinkle saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Hän olisi kuulunut MM- kisajoukkueeseen myös vuonna 2020 mutta tuolloin kilpailut peruttiin koronaviruspandemian vuoksi. Alle 18-vuotiaiden MM-kilpailuissa hän voitti kultaa vuosina 2016 ja 2017. Zumwinkle edusti yliopistourallaan vuosina 2017–2021 Minnesotan yliopistoa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1999 syntyneet Luokka:Elävät henkilöt
Kaj Arnö

Kaj Sigurd Ademar Arnö (s. 29. kesäkuuta, 1963, Helsinki) on suomenruotsalainen ohjelmistoalan yrittäjä ja kolumnisti. Hän on vuodesta 2006 asunut Saksassa ja on vuodesta 2016 Suomen lisäksi Saksan kansalainen. Hän oli johtotehtävissä Vice President roolissa MySQL AB:ssa, Sun Microsystemsissa ja Oraclessa. Hän on toiminut MariaDB Foundationin toimitusjohtajana vuodesta 2019. == Ura == Arnö on ylioppilas Nya svenska samskolanista (Lönkan). Hän opiskeli teknillistä fysikkaa Teknisessä korkeakoulussa ja on myös suorittanut MBA:n Hankenilla. Hän oli opiskelijana aktiivinen Teknologföreningenissä. Vuonna 1987 Arnö perusti yhdessä opiskelijakavereiden Mårten Mickoksen ja Björn Heirin kanssa ohjelmistoyrityksen Polycon Ab:n, jonka toimitusjohtaja Arnö oli vuoteen 2001. Vuonna 2001, Arnö loi koulutusohjelman opiskelijakaverin Michael Wideniuksen luomalle MySQL-tietokannalle. Vuodesta 2001 Arnö toimi useassa johtotehtävässä MySQL AB:ssä jonka Sun Microsystems osti vuonna 2008, ja jonka puolestaan Oracle Corporation osti vuonna 2009. Arnö irtisanoutui Oraclesta vuonna 2010. Vuonna 2010 Arnö perusti MariaDB Corporation Ab:n (alun perin nimellä SkySQL) yhdessä muun muassa Michael "Monty" Wideniuksen, Ralf Wahlstenin ja Patrik Backmanin kanssa. Vuodesta 2019 Arnö on toiminut MariaDB Foundationin toimitusjohtajana. Arnö oli kolumnisti Affärsmagasinet Forum-lehdessä 2008-2021, Svenska Ylessä 2015-2021 ja Åbo Underrättelser sanomalehdessä vuodesta 2020. Arnö esiintyi Vegas sommarpratissa vuonna 2020. Arnö perusti vuonna 2018 yhdistyksen Projekt Fredrika jonka tavoitteena on parantaa Wikipedian kattavuutta koskien Suomen ruotsalaisuutta, ruotsiksi, suomeksi ja muilla kielillä. Lisäksi Arnö on ollut Wikimedia Suomen hallituksen jäsen vuodesta 2021. == Lähteet == == Aiheesta muualla == * Kaj Arnön kolumnit , Åbo Underrättelser * Kaj Arnön kolumnit, Svenska Yle * Kaj Arnön kolumnit, Affärsmagasinet Forum * Kaj Arnön kotisivut Luokka:Suomalaiset yrittäjät Luokka:Suomenruotsalaiset henkilöt Luokka:Vuonna 1963 syntyneet Luokka:Elävät henkilöt
Jesse Compher

Jesse Compher (s. 1. heinäkuuta 1999) on yhdysvaltalainen jääkiekkoilija, joka pelaa hyökkääjänä. Compher voitti Yhdysvaltain maajoukkueessa MM-kultaa 2019 ja saavutti MM-hopeaa 2021 ja olympiahopeaa 2022. Hän olisi kuulunut MM- kisajoukkueeseen myös vuonna 2020 mutta tuolloin kilpailut peruttiin koronaviruspandemian vuoksi. Alle 18-vuotiaiden MM-kilpailuissa hän voitti kultaa vuosina 2016 ja 2017. Compher edusti yliopistourallaan vuosina 2017–2021 Bostonin yliopistoa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1999 syntyneet Luokka:Elävät henkilöt
Abbey Murphy

Abbey Murphy (s. 14. huhtikuuta 2002) on yhdysvaltalainen jääkiekkoilija, joka pelaa hyökkääjänä. Murphy saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM-kilpailuissa hän voitti kultaa vuosina 2018 ja 2020 sekä saavutti hopeaa vuonna 2019. Murphy edustaa yliopistosarjoissa Minnesotan yliopistoa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 2002 syntyneet Luokka:Elävät henkilöt
Lako je sve

Lako je sve on bosniahertsegovinalais-kroatialaisen yhtye Feminnemin esittämä kappale, jolla yhtye edusti Kroatiaa vuoden 2010 Eurovision laulukilpailussa. Kappale valittiin Kroatian edustuskappaleeksi 6. maaliskuuta sen voitettua kroatialaisen Dora 2010 -laulukilpailun, jossa kappale oli sekä puhelinäänestäjien että raadin suosikki. Yhtye oli aiemmin edustanut Eurovision laulukilpailussa jo Bosnia-Hertsegovinaa vuonna 2005. Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin 13:nneksi eikä päässyt finaaliin. ==Listasijoitukset== Lista (2010) Korkein sijoitus Kroatia (HRTOP 20)https://web.archive.org/web/20110721205351/http://www.hrtop20.info/toplistaarhiva.php?top=POP&w;=2010%2F17 8 ==Lähteet== *https://eurovision.tv/participant/feminnem-1 ===Viitteet=== Luokka:Kroatian euroviisuedustuskappaleet Luokka:Vuoden 2010 euroviisuedustuskappaleet
Flatpak

Flatpak on ohjelmien asentamiseen ja hallintaan suunnattu työkaluohjelmisto. Flatpak-mallissa ohjelmat ja niiden käyttämä ajonaikainen ympäristö käännetään ja jaetaan riippumatta alustasta, jossa niitä käytetään. Flatpak-sovellukset ovat tiettyyn rajaan asti eriytettyjä ("hiekkalaatikossa") isäntäjärjestelmästä. Flatpakin julkaisusta kerrottiin kesäkuussa 2016. Perinteisiin paketinhallintajärjestelmiin verrattuna Flatpak ei paketoi tietylle käyttöjärjestelmälle vaan tietylle ajonaikaiselle ympäristölle. Canonical kehitti Ubuntuun Snap-paketoinnin, mutta monet Fedoran kehittäjistä työskentelivät Flatpakin parissa sen kilpailijaksi, jolloin sitä vielä kutsuttiin nimellä "xdg-app". Sekä Snap että Flatpak ovat suunnattu ohjelmien paketointiin niiden riippuvaisuuksien kanssa, mutta Flatpak yrittää rajoittaa yhteenliittämistä ajonaikaisten perusriippuvaisuuksien kohdalla. Flatpakin tavoitteena ovat pienemmät paketit ja parempi turvallisuus. Tästä johtuen Flatpak-paketeilla voi kuitenkin olla riippuvaisuuksia toisiin paketteihin. Flatpakin hiekkalaatikko hyödyntää paljon Linux-nimiavaruuksia, joita Snap välttää. AppImage on kolmas Flatpak- ja Snap-paketointia vastaava ratkaisu. == Flathub == Flathub on suosittu pakettilähde ("sovelluskauppa") Flatpak- paketoitujen ohjelmien jakeluun. Flatpak tukee eri pakettilähteiden lisäämistä ja poistamista käyttäjän tarpeen mukaan. Tammikuussa 2024 kerrottiin, että Flatpakilla on miljoona kuukausittaista käyttäjää ja Flathubista on ladattu paketteja yli 1,6 miljardia kertaa. Suosion kasvun sanotaan johtuvan muutamien erittäin suosittujen sovelluksien saatavuudesta, käytöstä Steam Deckin työpöytämoodissa, sekä käytöstä useissa suosituissa Linux-jakeluissa. == Tekniikka == Flatpak hyödyntää useita olemassa olevia tekniikoita kuten nimiavaruuksia, cgroups-ryhmiä ja seccomp-ominaisuutta. Lisäksi se käyttää Open Container Initiativen määrittelemää OCI-muotoa ja Project Atomicin libostree-kirjastoa (ennen vain OSTree). Flatpakista on lähtöisin myös Bubblewrap-tekniikka kevyiden hiekkalaatikoiden tekemiseen. == Lähteet == Luokka:Paketinhallintajärjestelmät
April Kepner

April Kepner on fiktiivinen hahmo ABC:n draamasarjassa Greyn anatomia. Hahmon loi sarjan tuottaja Shonda Rhimes, ja häntä esittää näyttelijä Sarah Drew. Kepner sai ensiesiintymisensä jaksossa "Invasion" kirurgiaan erikoistuneena lääkärinä Mercy West Medical Centeristä, jonka henkilökuntaa saapui Seattle Grace Mercy Westiin. April Kepner syntyi 23. huhtikuuta 1982, Columbuksessa, Ohiossa. Hänen äitinsä Karen oli opettaja ja isänsä Joe maanviljelijä. April on perheen neljästä tyttärestä toiseksi vanhin. Kepner oli alun perin kirurgian residentti Mercy West Medical Centerissä. Kepner siirtyy Seattle Grace Mercy Westiin kahden sairaalan yhdistämisen jälkeen. Hänen kanssaan Seattle Graceen tulivat Jackson Avery (Jesse Williams), Reed Adamson (Nora Zehetner) ja Charles Percy (Robert Baker). Kepner erikoistui traumakirurgiksi Owen Huntin avulla. Luokka:Greyn anatomian hahmot Luokka:Kuvitteelliset lääkärit
Ik ben verliefd (Sha-la-lie)

Ik ben verliefd (Sha-la-lie) on hollantilaisen laulaja Sieneken esittämä kappale, jolla hän edusti maataan vuoden 2010 Eurovision laulukilpailussa. Alankomaiden edustuskappale tilattiin tuona vuonna säveltäjä Pierre Kartnerilta, ja 7. helmikuuta pidetyssä Nationaal Songfestival 2010 -karsinnassa kappaleelle valittiin esittäjä. Kappale oli vuonna 1999 Eurovision laulukilpailussa voimaan tulleen kielivapauden ajan ensimmäinen hollannin kiellellä esitetty Alankomaiden edustuskappale. Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin 14:nneksi eikä päässyt finaaliin. ==Listasijoitukset== Lista (2010) Korkein sijoitus Alankomaat (Single Top 100)https://dutchcharts.nl/showitem.asp?interpret=Sieneke&titel;=Ik+ben+verliefd+(Sha- la-lie)&cat;=s 1 Alankomaat (Dutch Top 40)https://www.top40.nl/top40/2010/week-09 12 ==Lähteet== *https://eurovision.tv/participant/sieneke ===Viitteet=== Luokka:Alankomaiden euroviisuedustuskappaleet Luokka:Vuoden 2010 euroviisuedustuskappaleet
Narodnozabavni rock

Narodnozabavni rock on slovenialaisten yhtyeiden Ansambel Roka Žlindren ja Kalamarin esittämä kappale, jolla he edustivat Sloveniaa vuoden 2010 Eurovision laulukilpailussa. Kappale valikoitui Slovenian edustuskappaleeksi sen voitettua slovenialaisen EMA 2010 -laulukilpailun 21. helmikuuta. Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin 16:nneksi eli toiseksi viimeiseksi eikä päässyt finaaliin. ==Lähteet== *https://eurovision.tv/participant/ansambel-zlindra- kalamari ===Viitteet=== Luokka:Slovenian euroviisuedustuskappaleet Luokka:Vuoden 2010 euroviisuedustuskappaleet
Sonic the Movie 2

Sonic the Movie 2 () on vuonna 2022 ensi-iltansa saanut Jeff Fowlerin ohjaama sekä Pat Caseyn ja Josh Millerin käsikirjoittama toimintaseikkailuelokuva. Se perustuu Segan luomaan Sonic the Hedgehog -videopelisarjaan, ja on jatko-osa vuoden 2020 elokuvalle Sonic the Movie. Elokuvan pääosissa ovat James Marsden, Ben Schwartz, Tika Sumpter, Natasha Rothwell, Adam Pally, Shemar Moore, Colleen O’Shaughnessey, Idris Elba ja Jim Carrey. Elokuvassa, Sonic the Hedgehog liittoutuu antropomorfisen ketun, Miles ”Tails” Prowerin kanssa, löytääkseen Voimasmaragdin ennen tohtori Robotnikia ja Knuckles the Echidnaa. Sonic the Movien menestyksen kohdosta, Paramount Pictures ilmoitti toukokuussa 2020 aikovansa tehdä elokuvalle jatko-osan. Fowler palasi ohjaajaksi, Casey ja Miller käsikirjoittajiksi, ja suurin osa ensimmäinen elokuvan näyttelijöistä rooleihinsa. Kuvaukset alkoivat maaliskuussa 2021, ja elokuvaa kuvattiin Vancouverissa ja Havaijilla, kunnes kuvaukset päätökseen kesäkuussa 2021. Elokuvan inspiraationa toimivat videopelit Sonic the Hedgehog 2 (1992), Sonic the Hedgehog 3 (1994) ja Sonic & Knuckles (1994). Sonic the Movie 2 sai maailmanensi-iltansa 30. maaliskuuta 2022. Elokuvateattereihin se julkaistiin Suomessa 1. huhtikuuta 2022 ja Yhdysvalloissa 8. huhtikuuta 2022. Elokuvan, jatko-osa, Sonic the Hedgehog 3, tulee saamaan ensi-iltansa 20. joulukuuta 2024.https://www.hollywoodreporter.com/movies/movie-news/sonic-the- hedgehog-3-box-office-release-date-1235195161/ Lisäksi, Elban ääninäyttelemään Knuckles the Echidnaan keskittyvä spin-off -sarja, Knuckles, julkaistiin Paramount+:aan 26. huhtikuuta 2024. ==Näyttelijät== === Suomenkieliset ääninäyttelijät === Suomenkielisen version sivurooleista vastaavat Jon-Jon Geitel, Jukka Nylund, Rauno Ahonen ja Yasmine Yamajako. Ohjauksesta vastaa Mikko Laiho ja käännöksestä Aksu Palmén.Tiedot perustuvat elokuvan lopputeksteihin. ==Lähteet== Luokka: Yhdysvaltalaiset animaatioelokuvat Luokka: Vuoden 2022 yhdysvaltalaiset elokuvat Luokka: Yhdysvaltalaiset toimintakomediat Luokka: Sonic the Hedgehog
Kannusjärvi (järvi Haminassa)

Kannusjärvi sijaitsee Haminassa, Kymenlaaksossa. Se kuuluu Vehkajoen vesistöalueeseen ja on sen Kannusjärven haaran latvajärvi. Järven pinta-ala on 165 hehtaaria, keskisyvyys 3,5 metriä ja syvin kohta 9,6 metriä. Kannusjärvestä vesi virtaa Välijoen, Myllyjoen ja Vehkajoen kautta Suomenlahteen. Järvessä on vain yksi saari, jonka pinta-ala on 0,1 hehtaaria. Kannusjärven kylä sijaitsee järven etelärannalla, pohjoisen puolella on Kitula.Kymijoenvesijaymparisto.fi - Kannusjärven kunnostussuunnitelma ==Lähteet== Luokka:Haminan järvet Luokka:Vehkajoen vesistö
Nikita Guslistov

Nikita Sergejevitš Guslistov (, s. 30. toukokuuta 2002 Tšerepovets) on venäläinen jääkiekkoilija, pelipaikaltaan hyökkääjä. Hän edustaa KHL-seura Severstal Tšerepovetsia. == Ura == === Seuraura === Guslistov edusti juniorina Severstal Tšerepovetsia. Hän siirtyi kaudeksi 2019–2020 MHL-seura Almaz Tšerepovetsiin, jossa Guslistov pelasi 56 ottelua tehopistein 9+7=16. Guslistov teki KHL-debyyttinsä Severstal Tšerepovetsin paidassa 1. marraskuuta 2020 Helsingin Jokereita vastaan. Hän sai ottelussa jääaikaa 4.44 minuuttia. 27\. tammikuuta 2021 Guslistovista tuli 18 vuoden ja 242 päivän ikäisenä KHL:n kaikkien aikojen nuorin kapteenina toiminut pelaaja. Hän rikkoi ennätyksen yli vuoden nuorempana kuin sen edellinen haltija Vladimir Tarasenko. Osan kaudesta 2020–2021 Guslistov pelasi myös MHL:n Almaz Tšerepovetsissa. Carolina Hurricanes varasi Guslistovin seitsemännellä kierroksella 209. pelaajana NHL:n varaustilaisuudessa 2021. Guslistovin nykyinen sopimus Severstal Tšerepovetsissa päättyy kauden 2021–2022 jälkeen. === Maajoukkueura === Guslistov on pelannut Venäjän maajoukkueessa kolme EHT-ottelua kaudella 2021–2022. Hän kuului Venäjän joukkueeseen nuorten MM-kilpailuissa vuonna 2022. == Tilastot == 2019–2020 Almaz Tšerepovets MHL 56 9 7 16 4 4 0 0 0 0 2020–2021 Severstal Tšerepovets KHL 28 5 2 7 0 5 1 1 2 0 Almaz Tšerepovets MHL 23 14 8 22 2 3 0 1 1 2 1 kausi yhteensä KHL 28 5 2 7 0 5 1 1 2 0 == Lähteet == Luokka:Venäläiset jääkiekkoilijat Luokka:Carolina Hurricanesin varaamat pelaajat Luokka:Vuonna 2002 syntyneet Luokka:Elävät henkilöt
John Heffernan

John Heffernan (s. 1981) on brittiläinen näyttelijä. Hän on ollut mukana monissa teatteriproduktioissa ja esittänyt pääosaa muun muassa National Theatren näytelmässä Edward II (2013) ja Royal Shakespeare Companyn näytelmässä Oppenheimer (2015). Heffernan on esiintynyt myös West Endissä. Televisiorooleja Heffernanilla on ollut esimerkiksi sarjoissa Charles Dickensin ihmemaa, The Crown, Dracula, Foylen sota, Luther, Outlander – Matkantekijä ja Rakkauden lumo. Lisäksi hän on näytellyt elokuvissa Eye in the Sky (2015), Väärän vänkyrä talo (2017), Official Secrets (2019), The Banishing (2020) ja Misbehaviour (2020). ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1981 syntyneet Luokka:Elävät henkilöt
Nicolai Weichel

Nicolai Højer Weichel (s. 6. marraskuuta 1997 Hørsholm, Tanska) on tanskalainen jääkiekkoilija, pelipaikaltaan puolustaja. Weichel on Rungsted IK:n kasvatti. Weichel teki debyyttinsä aikuisten tasolla Rungsted IK:n riveissä Tanskan 2. sarjatasolla kaudella 2012-2013. Tämän jälkeen hän suuntasi seuraavaksi kaudeki Ruotsiin Malmö IF:n U18-joukkueeseen josta palasi seuraavan kauden alussa takaisin Rungstediin. Rungstedissa Weichel pelasi kauden 2016-2017 loppuun ja suuntasi sen jälkeen Herning Blue Foxiin. Herningistä Weichel siiryi kaudelle 2021-2022 Odense Bulldogsiin. Maajoukkueessa Weichel edusti Tanskaa alle 18-vuotiaiden MM-turnauksissa 2014 ja 2015. Jälkimmäisenä vuonna Tanska pelasi ikäluokan divisioona 1A:ssa. 2016 Weichel pelasi alle 20-vuotiaiden MM-kisoissa ja kuudessa miesten maaottelussa. Miesten otteluissa hänelle ei kertynyt tilastomerkintöjä. Toistaiseksi ainoan kerran Weichel on ollut miesten MM-joukkueessa keväällä 2017, jossa hänen kisapassiaan ei kuitenkaan leimattu eikä hänelle näin kertynyt otteluita turnauksessa. == Lähteet == Luokka:Tanskalaiset jääkiekkoilijat Luokka:Vuonna 1997 syntyneet Luokka:Elävät henkilöt
Eläinoikeusjuttu

Eläinoikeusjuttu on Saila Kivelän ja Vesa Kuosmasen ohjaama ja käsikirjoittama vuonna 2022 ensi-iltansa saanut suomalainen dokumenttielokuva. Elokuva on dokumentti eläinoikeusaktivisteista. Dokumentin päähenkilö on eläinaktivisti Saila Kivelä. Kaksi muuta keskeistä hahmoa ovat Sailan isosisko, kansanedustaja Mai Kivelä ja Oikeutta eläimille -järjestön Kristo Muurimaa. Dokumentissa kuvataan eläinsuojelulain uudistuksen etenemistä. Filmi sisältää kuvamateriaalia mm. aktivistien salakuvauskeikoilta vuodesta 2009 eteenpäin. Keväällä 2022 se esitettiin CPH:DOX, Hot Docs Canadian International Documentary Film Festival, One World International Human Rights Documentary Film Festival ja Millennium Docs Against Gravity Film Festival elokuvafestivaaleilla. Ruotsissa elokuva tulee elokuvateatterilevitykseen helmikuussa 2023. == Lähteet == == Aiheesta muualla == * Luokka:Vuoden 2022 dokumenttielokuvat Luokka:Vuoden 2022 suomalaiset elokuvat Luokka:Suomalaiset dokumenttielokuvat
Mia Ylönen

Mia Ylönen (s. 8. maaliskuuta 1980) on suomalainen käsikirjoittaja ja tuotantoyhtiö Helsinki-filmin draamasarjoista vastaava tuottaja. Hän luonut yhdessä Aleksi Bardyn kanssa Koodinimi: Annika -nimellä kulkevan sarjan, joka oli ensimmäinen pohjoismainen alkuperäistuotanto SkyShowtime- suoratoistopalveluun. Ylönen on aiemmin käsikirjoittanut muun muassa Mädät omenat -televisiosarjan, jonka hän loi yhdessä Roope Lehtisen ja Mikko Pöllän kanssa. == Lähteet == Luokka:Suomalaiset käsikirjoittajat Luokka:Suomalaiset televisiotuottajat Luokka:Vuonna 1980 syntyneet Luokka:Elävät henkilöt
Elle Andersdatter

Elle Andersdatter (1600–1643) oli tanskalainen porvarisrouva, jota on pidetty myös virsirunoilijana. Elle Andersdatterista ei tiedetä kovinkaan paljoa, mutta hänet mainitaan Lollannin saarella eläneen porvarin vaimona. Häntä on pidetty virren "Eya, mit Hierte ret inderlig Jubilerer" kirjoittajana. Todennäköisesti hän ei ole virren tekijä, vaan se on omistettu hänelle, muodostavathan virren tanskankielisen tekstin säkeistöjen alkusanojen ensimmäiset kirjaimet akrostikonin Elle Andersdater. Akrostikon (nimikoitu virsi) oli aikanaan yleinen tapa joko kätkeä virren tekijän nimi tai sen henkilön nimi, jolle virsi oli omistettu, virren säkeistöihin. Akrostikon toimii yleensä vain virren alkukielisessä tekstissä, ei käännöksissä. Alkuaan virressä oli 15 säkeistöä. Se on julkaistu arkkiveisuna 1639 Kööpenhaminassa arkissa "Tuende aandelige Vjser" ja vuonna 1642 se oli useissa tanskalaisissa virsikirjoissa. Virsi käännettiin ruotsiksi 1668 Göteborgissa ja julkaistiin Olaus Fosseliuksen Manualessa, ”Manuale eller een ny handbok". Suomennos vuodelta n. 1683 seuraa sitä. Virsi on Suomen evankelis-luterilaisen kirkon virsikirjassa virsi 619 "Eijaa! Jo laulaa sielu kiitostansa". Virren tekijää ei mainita (suom. n. 1683 uud. Elias Lönnrot 1865, Anna-Maija Raittila 1984.) Virren sävelmä on toisinto Kuortaneelta. Ruotsin kirkon virsikirjassa virrestä on kaksi tekstiä. Virsikirjan ekumeenisessa osassa virsi 325 "I hoppet sig min frälsta själ förnöjer" / "Eijaa, jo laulaa sielu kiitostansa." (Tanskalainen 1639, Elle Andersdatter?, Ruots. Olaus Forsselius 1668, J. O. Wallin 1819. Suom. n. 1683, Anna-Maija Raittila 1984, 1999) Ruotsin kirkon omassa virsiosassa se on Olof Hartmanin uudelleen kääntämänä, virsi 639 "Mitt hjärta vidgar sig" / "Nyt riemu sieluni yli äärten täyttää" (Olov Hartman tanskalaisen virren (1639) ja Olaus Forsseliuksen (1668) muk. 1980. Suom. Anna-Maija Raittila 1999. Molempien virsien sävelmänä on ruotsalainen muunnelma saksalaisesta kansansävelmästä 1589. Tanskan kirkon virsikirjassa on virrestä nelisäkeistöinen versio virsi 531 "Eja, min sjæl ret inderlig sig fryder". Se pohjautuu ruotsinkieliseen Forsseliuksen ja Wallinin muokkaamaan tekstiin. == Lähteet == Luokka:Tanskalaiset virsirunoilijat Luokka:Vuonna 1600 syntyneet Luokka:Vuonna 1643 kuolleet
Boggie

Boglárka Csemer (s. 30. marraskuuta 1986 Budapest, Unkari), taiteilijanimeltään Boggie, on unkarilainen laulaja. Hän nousi julkisuuteen tammikuussa 2014 musiikkivideollaan "Nouveau Parfum". Musiikkivideon tarkoitus oli osoittaa, miten helppoa kuvanmuokkaus nykypäivän mediassa on. Boggie voitti 28. helmikuuta 2015 unkarilaisen A Dal 2015 -laulukilpailun kappaleella "Wars for Nothing" ja tuli näin valituksi Unkarin edustajaksi vuoden 2015 Eurovision laulukilpailuun. Boggie kilpaili Eurovision laulukilpailun ensimmäisessä semifinaalissa 19. toukokuuta ja pääsi finaaliin. 23. toukokuuta pidetyssä finaalissa Boggie sijoittui 20:ksi. ==Diskografia== ===Singlet=== Nimi Vuosi Listasijoitus Albumi Unkari (Association of Hungarian Record Companies) Single (track) Top 20 lista (2014.01.20 – 2014.01.26) Itävalta (Ö3 Austria Top 40) Islanti "Parfüm" / "Nouveau Parfum" 2014 1 — — Boggie "Wars for Nothing" 2015 16 64 45 All Is One Is All === Albumit === Vuosi Albumi Listasijoitus Unkari (MAHASZ Top 40) 2013 Boggie *Julkaistu: 13. huhtikuuta 2013 *Julkaisija: Tom- Tom Records 4 2014 All Is One Is All *Julkaistu: 24. lokakuuta 2014 *Julkaisija: Tom-Tom Records 5 2017 3 *Julkaistu: 23. syyskuuta 2017 *Julkaisija: Tom-Tom Records ==Lähteet== *https://eurovision.tv/participant/boggie *https://www.viisukuppila.fi/esittelyssa-unkari-boggie-wars-for-nothing/ ===Viitteet=== Luokka:Unkarilaiset laulajat Luokka:Unkarin euroviisuedustajat Luokka:Vuoden 2015 euroviisuedustajat Luokka:Vuonna 1986 syntyneet Luokka:Elävät henkilöt
United States Commission on International Religious Freedom

United States Commission on International Religious Freedom (USCIRF) on Yhdysvaltain liittovaltion komissio, joka seuraa uskonnonvapautta kansainvälisesti. Komissio perustettiin 1998 International Religious Freedom Act (IRFA) -lain perusteella. Laki määräsi uskonnonvapauden edistämisen Yhdysvaltain ulkopolitiikan keskeiseksi elementiksi. Lain allekirjoitti presidentti Clinton. USCIRF:n jäsenet valitsee presidentti ja Yhdysvaltain kongressi. Lisäksi siihen kuuluu äänivallattomana jäsenenä Yhdysvaltain ulkoministeriön Kansainvälisen uskonnonvapauden toimiston lähettiläs. Komissio tutkii ja raportoi uskonnonvapauden loukkauksista toimeenpano- ja lainsäädäntövallalle, sekä seuraa ulkoministeriön toimien tehokkuuttaa uskonnonvapauden edistämisessä. Vuoden 2021 raportin mukaan uskonnonvapauden osalta seurattavia maita ovat Myanmar, Kiina, Eritrea, Intia, Iran, Nigeria, Pohjois-Korea, Pakistan, Venäjä, Saudi Arabia, Syyria, Tadžikistan, Turkmenistan ja Vietnam. Erityisesti seurattavia ovat Afganistan, Algeria, Azerbaidžan, Kuuba, Egypti, Indonesia, Irak, Kazakstan, Malesia, Nicaragua, Turkki ja Uzbekistan. ==Lähteet== Luokka:Yhdysvaltain liittovaltion hallinto Luokka:Uskonnonvapaus
Alex Carpenter

Alexandra ”Alex” Carpenter (s. 13. huhtikuuta 1994 Cambridge, Massachusetts) on yhdysvaltalainen jääkiekkoilija, joka pelaa hyökkääjänä. Carpenter on voittanut Yhdysvaltain maajoukkueessa maailmanmestaruuden vuosina 2013, 2015, 2016, 2017 ja 2019 sekä saavuttanut MM-hopeaa vuonna 2021. Vuoden 2016 loppuottelussa Kanadaa vastaan hän teki jatkoajalla voittomaalin. Sotšin olympialaisissa 2014 ja Pekingin olympialaisissa 2022 hän saavutti hopeaa. Alle 18-vuotiaiden MM-kilpailuissa hän voitti kultaa vuonna 2011 sekä saavutti hopeaa vuosina 2010 ja 2012. Hänet valittiin vuoden 2011 turnauksen parhaaksi hyökkääjäksi. Carpenter edusti yliopistourallaan vuosina 2011–2013 ja 2014–2016 Boston Collegea. Kaudella 2016–2017 hän edusti NWHL:ssä pelannutta Boston Pridea ja vuodesta 2017 CWHL:ssä Kunlun Red Staria, joka vuodesta 2018 on ollut nimeltään Shenzhen KRS Vanke Rays. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1994 syntyneet Luokka:Elävät henkilöt
Näqi İsänbät

Näqi İsänbät (oik. Näqi Siracetdin ulı Zakirov, , ; 1899-1992) oli tataarilainen kirjailija, näytelmäkirjailija, runoilija, folkloristi, kielitieteilijä - palkittu kansantaiteilija. == Lähteet == == Aiheesta muualla == * Наки Исанбет * The Image of Näqi İsänbät As Teacher in the Memories of His Pupils Luokka:Vuonna 1899 syntyneet Luokka:Vuonna 1992 kuolleet Luokka:Tataarinkieliset kirjailijat Luokka:Filologit Luokka:Kielitieteilijät Luokka:Näytelmäkirjailijat Luokka:Runoilijat
Chris Jai Alex

Chris Jai Alex (s. 16. helmikuuta 1982 Lansing, Michigan) on yhdysvaltalainen ääninäyttelijä, joka on tehnyt myös satunnaisia näytelmärooleja. Hän oli muun muassa Lord Borosin äänenä One Punch Man: A Hero Nobody Knows ja Driftin äänenä Transformers: Rise of the Dark Spark -videopeleissä.Chris Jai Alex behindthevoiceactors.com Viitattu 14.2.2022 ==Ura== Alex aloitti uransa tekemällä aluksi stuntteja elokuviin ja pian sen jälkeen myös äänirooleja videopeleihin ja dubbauksia animeen 2000-vuosikymmenen lopulla.Chris Alex Jai infofamouspeople.com Viitattu 14.2.2022 Hän oli muun muassa pommimiehen ja ganstereiden roolissa Mafia II -pelissä. Alex oli sittemmin 2012 Medal of Honor: Warfighterissa erikoisjoukkojen sotilaan äänenä. Vuotta myöhemmin hän oli Helhgastin äänenä Killzone: Shadow Fall -videopleissä. Alexilla oli myös päärooli Secret Millionaires Club animaatiosarjassa, jossa hän ääninäytteli Radley Hemmingin robottia Startya. Alex teki sen jälkeen 2014 sivuääniä videopeliin The Last of Us: Left Behind. Hän dubbasi myöhemmin 2017 Esidisin äänenä JoJo’s Bizarre Adventuren ensimmäisellä tuotantokaudella.Chris Jai Alex MyAnimeList.net Viitattu 14.2.2022 Alex oli myös Lando Calrissianin äänenä Star Wars: Battlefront II:ssa. Hän oli Solo: A Star Wars Story elokuvaversion äänenä, jonka Landolle sai vaihtoehtoisena versiona. ===Näyttelijänä=== Alex on tehnyt urallaan muutamia näytelmärooleja elokuviin ja televisiosarjoihin. Hän esiintyi muun muassa 2015 Danny Trejon ja Dolph Lundgrenin kanssa elokuvassa 4Got10. Alex oli myös samana vuonna mukana elokuvassa 6 Ways to Die, jossa esiintyivät muun muassa Vinnie Jones ja Vivica A. Fox. Vuotta myöhemmin hän esitti vartijaa yhden jakson verran Supergirl televisiosarjassa. ==Lähteet== Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1982 syntyneet Luokka:Elävät henkilöt
Eijaa! Jo laulaa sielu kiitostansa

Virsi Eijaa! Jo laulaa sielu kiitostansa, Suomen evankelis-luterilaisen kirkon virsikirjan virsi 619 on tanskalainen, tuntemattoman virrentekijän kirjoittama virsi. Virttä on pidettu porvarisrouva Elle Andersdatterin kirjoittamana. Todennäköisesti hän ei ole virren tekijä, vaan se on omistettu hänelle, muodostavathan virren tanskankielisen alkutekstin säkeistöjen alkusanojen ensimmäiset kirjaimet akrostikonin Elle Andersdater. Akrostikon (nimikoitu virsi) oli aikanaan yleinen tapa joko kätkeä virren tekijän nimi tai sen henkilön nimi, jolle virsi oli omistettu, virren säkeistöihin. Akrostikon toimii yleensä vain virren alkukielisessä tekstissä, ei käännöksissä. Alkuaan virressä oli 15 säkeistöä. Se on julkaistu arkkiveisuna 1639 Kööpenhaminassa arkissa "Tuende aandelige Vjser" ja vuonna 1642 se oli useissa tanskalaisissa virsikirjoissa. Sen raamatullisina lähtökohtina ovat Psalmien kirjan psalmi 45 ja Ilmestyskirjan luku 21. Tanskalainen alkuteksti vaihtelee osin minä, sinä ja me-muodossa. Ruotsinnos ja sen myötä suomennos on vain minä-muodossa. Virsi käännettiin ruotsiksi 1668 Göteborgissa ja julkaistiin Olaus Fosseliuksen Manualessa, ”Manuale eller een ny handbok." Suomennos vuodelta n. 1683 seuraa sitä. Ruotsissa virttä on kutsuttu myös nimellä ”nävervisan”. Tätä tuohivirsi- nimeä on selitetty mm. sillä, että se olisi kirjoitettu tuohenpalasille tai että sen sävelmää olisi Taalainmaalla soitettu tuohitorvella. Todennäköisempi selitys on kuitenkin kielitieteellinen: Juhlaa tarkoittava termi ”gästabud” on vanhassa tanskassa ollut ”nadvere”, vrt. ruotsin ”nattvard”, ehtoollinen. Tämä sana on sitten kansan suussa muuttunut juhlavirrestä tuohivirreksi. Virsi on Suomen evankelis-luterilaisen kirkon virsikirjassa virsi 619 Eijaa! Jo laulaa sielu kiitostansa. Virren tekijää ei mainita. (Suom. n. 1683. Virsikirjaan 1692. Uud. Elias Lönnrot 1865, Anna-Maija Raittila 1984.) Virren sävelmä: Toisinto Kuortaneelta. Ruotsin kirkon virsikirjassa virrestä on kaksi versiota. Virsikirjan ekumeenisessa osassa virsi 325 I hoppet sig min frälsta själ förnöjer / Eijaa, jo laulaa sielu kiitostansa (Tanskalainen 1639 (Elle Andersdatter?, Ruots. Olaus Forsselius 1668, J. O. Wallin 1819. Suom. n. 1683, Anna-Maija Raittila 1984, 1999). Virren ruotsinkielinen teksi on vanhimman ruotinnoksen muokkaus, jonka tekijä on J. O. Wallin. Ruotsin kirkon omassa virsiosassa se on Olof Hartmanin uudelleen kääntämänä ja muokkaamana, virsi 639 Mitt hjärta vidgar sig / Nyt riemu sieluni yli äärten täyttää (Olov Hartman tanskalaisen virren (1639) ja Olaus Forsseliuksen (1668) muk. 1980. Suom. Anna-Maija Raittila 1999. Molempien virsien sävelmänä ruotsalainen muunnelma saksalaisesta kansansävelmästä 1589. Sävelmän nykyinen muoto pohjautuu 1901 ilmestyyneen Svensk Koralbok -kirjan muotoon sekä 1934 ilmestyneen Förslag till Alternativa koralen- kokoelman muotoon. Tanskan kirkon virsikirjassa on virrestä nelisäkeistöinen versio, virsi 531 Eja, min sjæl ret inderlig. Se pohjautuu virren ruotsinkieliseen käännökseen. == Lähteet == Luokka: Virret
Jorma Keino

Jorma Keino (6. lokakuuta 1924 Hämeenlinna – 19. huhtikuuta 2015 Kauniainen) oli suomalainen järjestöjohtaja, joka teki pitkän uran suomalaisen metsäteollisuuden myyntiorganisaatioiden Finncellin ja Finnpapin johdossa. Jorma Keino opiskeli diplomi-insinööriksi ja työskenteli 1950-luvun alkupuolella Suomen Lontoon-suurlähetystön kaupallisena attaseana ja sitten metalliteollisuuden vientiosuuskunta Metexin myyntitehtävissä Brasiliassa. Vuonna 1955 hän siirtyi selluntuottajien Finncelliin, jossa hän työskenteli useissa tehtävissä, viimeksi toimitusjohtajana vuoteen 1973. Hän siirtyi sitten toimitusjohtajaksi suomalaisten paperitehtaiden myyntiyhdistykseen Finnpapiin, jossa hän jatkoi vuoden 1983 jälkeen vielä johtokunnan puheenjohtajana kunnes jäi eläkkeelle 1987Heikkinen, Sakari: Paperia maailmalle: Suomen Paperitehtaitten Yhdistys Finnpap 1918–1996. Helsinki : Otava, 2000. ISBN 951-1-16328-0. Liite 2.. Keino toimi lisäksi puheenjohtajana Suomalais-englantilaisessa kauppayhdistyksessä 1979–1989 ja Suomalais- japanilaisessa kauppakamarissa 1984–1988. Hän oli aktiivisesti mukana vapaaehtoisessa maanpuolustustyössä, muun muassa Tykkimiehet ry:n puheenjohtajana 1999–2000. ==Lähteet== * ===Viitteet=== Luokka:Suomalaiset järjestöjohtajat Luokka:Vuonna 1924 syntyneet Luokka:Vuonna 2015 kuolleet
Kosivin piiri

Kosivin piiri () on hallinnollinen piiri Ukrainan länsiosassa Ivano- Frankivskin alueella. Piiri rajoittuu etelässä Verh’ovynan piiriin, lännessä Nadvirnan piiriin, pohjoisessa Kolomyjan piiriin ja idässä Tšernivtsin alueen Vyžnytsjan piiriin. Piirin hallinnollinen keskus on Kosivin kaupunki (8 463 as., 2021). Kosivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano-Frankivskin alueen piirien lukumäärän kuuteen. Uuden Kosivin piirin pinta-alaksi tuli 877,2 neliökilometriä. Piiri on pinta-alaltaan pienin heinäkuussa 2020 muodostetuista piireistä. Ukrainan tilastokeskus arvioi Kosivin piirin väkiluvuksi 84 437 (1.1.2021). Piiri on maaseutuvaltainen, sillä kaupunkilaisiksi luokiteltiin vain 17,2 prosenttia piirin asukkaista (14 530 as.), eli Kosivin kaupungin ja kahden kaupunkityyppisen taajaman väestö. Kosivskyi-Raion.png|Kosivin piirin alue ennen heinäkuun 2020 alueuudistusta. Kosiv City Hall.JPG| Kosivin kaupungintalo ja piirin hallintorakennus. Город, Косівщина.jpg|Horodin kylää. Huculsczyna IF-3.JPG|Maisemaa Kosivin piiristä, Hutsulštšynan kansallispuiston aluetta. == Lähteet == ==Aiheesta muualla== *Portal Kosivštšyny (kosiv.info) Luokka:Ivano-Frankivskin alueen piirit
Erin Jackson

Erin Jackson (s. 19. syyskuuta 1992 Ocala, Florida) on yhdysvaltalainen pikaluistelun olympiavoittaja. Hän kilpaili aiemmin rullaluistelussa ja roller derbyssa. Jackson on ensimmäinen pikaluistelussa olympiakultaa voittanut tummaihoinen nainen. Jackson selviytyi vuonna 2018 Pyeongchangin olympialaisten pikaluisteluun harjoiteltuaan lajinvaihdon jälkeen jäällä vain neljä kuukautta. Hän sijoittui olympialaisten 500 metrillä 24:nneksi. Matkakohtaisissa maailmanmestaruuskilpailuissa hän sijoittui 500 metrillä 15:nneksi vuonna 2019 ja seitsemänneksi vuonna 2020. Hän voitti ensimmäisen Yhdysvaltain-mestaruutensa 500 metrillä vuonna 2021. Hän voitti marraskuussa 2021 kolme maailmancupin kilpailua ja luisteli joulukuussa Salt Lake Cityssä maansa ennätyksen 36,80 ottaessaan neljännen maailmancup-voittonsa. Pekingin olympialaisissa 2022 hän voitti kultaa 500 metrillä ajalla 37,04. Loppukaudella hän voitti vielä kaksi 500 metrin maailmancupkilpailua. Hän voitti myös 500 metrin maailmancupin kokonaiskilpailun. Jackson saavutti Heerenveenin MM-kilpailuissa 2023 hopeaa joukkuesprintissä sekä sijoittui 500 metrillä viidenneksi ja 1 000 metrillä yhdeksänneksi. Hän sijoittui 500 metrin maailmancupissa kolmanneksi. Hän saavutti Calgaryn MM-kilpailuissa 2024 hopeaa joukkuesprintissä ja oli viides 500 metrillä. Hän voitti 500 metrin maailmancupin kokonaiskilpailun kaudella 2023–2024. Hän voitti kaikkiaan neljä osakilpailua. Sprintti-MM-kilpailuissa hän oli samalla kaudella seitsemäs. == Ennätykset == Matka Aika Paikka Päivä 500 metriä 36,80 Salt Lake City 3. joulukuuta 2021 1 000 metriä 1.14,35 Salt Lake City 26. tammikuuta 2024 1 500 metriä 2.01,57 Salt Lake City 21. lokakuuta 2022 == Lähteet == Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Yhdysvaltalaiset rullaluistelijat Luokka:Yhdysvaltalaiset roller derby -pelaajat Luokka:Vuonna 1992 syntyneet Luokka:Elävät henkilöt
Kerjäläiselokuva

Kerjäläiselokuva on Hanna Maylettin ohjaama ja käsikirjoittama suomalainen dokumenttielokuva vuodelta 2011. Elokuvan aiheena ovat romanikerjäläiset. Siinä seurataan noin kahden vuoden ajan Suomessa tilapäisesti olevia romaneja. == Lähteet == Luokka:Vuoden 2011 suomalaiset elokuvat Luokka:Suomalaiset dokumenttielokuvat
Bård Vegar Solhjell

Bård Vegar Solhjell (s. 22. joulukuuta 1971 Kristiansand) on norjalainen entinen sosialistisen vasemmistopuolueen poliitikko. Hän istui suurkäräjillä vuosina 2009–2017 ja oli vuosina 2007–2009 Norjan opetusministeri sekä vuosina 2012–2013 ympäristöministeri. Lisäksi hän on toiminut puolueensa varapuheenjohtajana vuosina 2007–2015. Vuonna 2017 Solhjell vetäytyi politiikasta ja seuraavana vuonna hänestä tuli Norjan WWF:n pääsihteeri. Vuonna 2019 hän siirtyi johtamaan Norjan ulkoministeriön alaista kehitysyhteistyövirasto Noradia. ==Lähteet== ==Aiheesta muualla== * Bård vegar Solhjell Norjan suurkäräjien verkkosivuilla Luokka:Norjan ympäristöministerit Luokka:Norjan opetusministerit Luokka:Vuonna 1971 syntyneet Luokka:Elävät henkilöt
Cooper Hoffman

Cooper Hoffman (s. 20. maaliskuuta 2003) on yhdysvaltalainen näyttelijä sekä näyttelijä Philip Seymour Hoffmanin ja pukusuunnittelija Mimi O'Donnellin poika. Hän teki näyttelydebyyttinsä isänsä pitkäaikaisen yhteistyökumppanin, Paul Thomas Andersonin, ohjaamassa draamakomediassa Licorice Pizza (2021), josta hän sai parhaan musikaali- tai komediaelokuvan miespääosan Golden Globe -ehdokkuuden. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 2003 syntyneet Luokka:Elävät henkilöt
Barnabás Szőllős

Barnabás Szőllős (s. 13. joulukuuta 1998) on unkarilaissyntyinen Israelia edustava alppihiihtäjä. Hän edustaa Nivelco Racing Teamia. Szőllős sijoittui nuorten olympialaisissa 2016 pujottelussa seitsemänneksi. Cortina d'Ampezzon MM-kilpailuissa 2021 hän oli alppiyhdistetyssä kolmastoista, suurpujottelussa 25:s, supersuurpujottelussa 29:s ja syöksylaskussa 30:s. Pekingin olympialaisissa 2022 hän sijoittui alppiyhdistetyssä kuudenneksi, millä hän sivusi jäätanssipari Galit Chaitin ja Sergei Sahnovskin Salt Lake Cityssä 2002 saavuttamaa Israelin parasta talviolympiasijoitusta. Alppiyhdistetyn pujotteluosuudella Szőllős oli toiseksi nopein ja syöksylaskuosuudella yhdestoista. Samojen kisojen suurpujottelussa hän sijoittui 22:nneksi, pujottelussa 23:nneksi sekä supersuurpujottelussa ja syöksylaskussa 30:nneksi. Courchevelin / Méribelin MM-kilpailuissa 2023 hän oli alppiyhdistetyssä yhdestoista. Maailmancupissa Szőllős kilpaili ensimmäisen kerran joulukuussa 2021. Hän ei ole toistaiseksi saavuttanut maailmancupin pisteitä (tilanne 14.2.2022). Myös hänen sisarensa Noa Szőllős on olympiatason alppihiihtäjä. == Lähteet == Luokka:Israelilaiset alppihiihtäjät Luokka:Vuonna 1998 syntyneet Luokka:Elävät henkilöt
Scream (vuoden 2022 elokuva)

Scream (tunnetaan myös nimellä Scream 5) on vuonna 2022 ensi-iltansa saanut yhdysvaltalainen slasher-elokuva, jonka ovat ohjanneet Matt Bettinelli-Olpin ja Tyler Gillett sekä käsikirjoittaneet James Vanderbilt ja Guy Busick. Se on Scream-elokuvasarjan viides osa, suora jatko-osa elokuvalle Scream 4 (2011) ja elokuvasarjan ensimmäinen elokuva, joka ei ole Wes Cravenin ohjaama. Elokuvan pääosia esittävät Neve Campbell, Courteney Cox, David Arquette,Melissa Barrera, Kyle Gallner, Mason Gooding, Mikey Madison, Dylan Minnette, Jenna Ortega, Jack Quaid, Jasmin Savoy Brown, Sonia Ammar, Roger L. Jackson, Marley Shelton ja Skeet Ulrich. Scream sai Yhdysvaltain ensi-iltansa 14. tammikuuta 2022 ja Suomen ensi-iltansa 11. helmikuuta 2022. Se sai positiivisen vastaanoton kriitikoilta, joista osa piti sitä Scream-elokuvasarjan parhaimpana jatko-osana. == Näyttelijät == == Lähteet == == Aiheesta muualla == * Virallinen sivusto * * * Luokka:Scream-elokuvat Luokka:Vuoden 2022 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustan komedian elokuvat Luokka:Slasher-elokuvat Luokka:Paramount Picturesin elokuvat
Soijat

Soijapavut eli soijatKasviatlas: Soijat (Glycine) (Glycine) on hernekasveihin kuuluva suku, jossa on 28 lajia. Soijapapulajeista suurin osa on kotoisin Australiasta ja 23 lajia esiintyy luonnonvaraisena vain siellä. Tunnetuin laji on ihmisten ja eläinten ravintokasvina maailmanlaajuisesti viljelty soijapapu eli soija eli peltosoijapapu (Glycine max). Laji on kotoisin Itä-Aasiasta, missä sitä esiintyy muun muassa Kiinassa, Indokiinassa, Japanissa ja Venäjällä. == Lähteet == == Aiheesta muualla == * Suomen Lajitietokeskus: Soijapavut – Glycine * Finto: Kassu – Kasvien suomenkieliset nimet: Glycine Luokka:Hernekasvit
Kalušin piiri

Kalušin piiri () on aluehallinnollinen piiri Ukrainan länsiosassa Ivano- Frankivskin alueella. Piiri rajoittuu etelässä Taka-Karpatian ja luoteessa Lvivin alueisiin sekä idässä Ivano-Frankivskin piiriin. Piirin hallinnollinen keskus on Kalušin kaupunki (65 814 as., 2021). Kalušin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano- Frankivskin alueen piirien lukumäärän kuuteen. Uusi Kalušin piiri muodostettiin yhdistämällä kolme aiempaa piiriä; uuden piirin pinta-alaksi tuli 3 562,7 neliökilometriä. Ukrainan tilastokeskus arvioi Kalušin piirin väkiluvuksi 282 692 (1.1.2021). Piiri on väestöltään maaseutuvaltainen. Kaupunkilaisiksi luokiteltiin 43,8 prosenttia piirin asukkaista (123 816 as.), eli kolmen kaupungin (Boleh’iv, Dolyna ja Kaluš) ja viiden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi. Kaluskyi- Raion.png|Kalušin piiri ennen heinäkuun 2020 alueuudistusta. Залізнична станція Калуш 3338738.jpeg|Kalušin rautatieasema. Town hall, Bolekhiv (1).jpg|Boleh’ivin kaupungintalo. Вид на гори.jpg|Näkymä Dolynan kaupungista. С.Кропивник.jpg|Kropyvnikin kylä. Церква в с.Голинь.JPG|Holynin kyläkirkko. Ґрофа 4.jpg|Grofa – näkymä vuorilta. == Lähteet == ==Aiheesta muualla== Luokka:Ivano-Frankivskin alueen piirit